Up-769/03
Natisni
Opravilna št.:
Up-769/03
Datum odločitve:
3. 6. 2004
ECLI:
ECLI:SI:USRS:2004:Up.769.03
Akt:
Ustavna pritožba A. A. zoper sklep Višjega sodišča v Ljubljani št. I Cp 1266/2002 z dne 2. 4. 2003 v zvezi s sklepom Okrajnega sodišča v Brežicah št. P 170/2001 z dne 24. 6. 2002 in z zamudno sodbo št. P 170/2001 z dne 18. 4. 2002
Izrek:
Ustavna pritožba A. A. zoper sklep Višjega sodišča v Ljubljani št. I Cp 1266/2002 z dne 2. 4. 2003 v zvezi s sklepom Okrajnega sodišča v Brežicah št. P 170/2001 z dne 24. 6. 2002 in z zamudno sodbo št. P 170/2001 z dne 18. 4. 2002 se zavrže.
Evidenčni stavek:
Ker je pritožnica vložila ustavno pritožbo po izteku 60- dnevnega roka, jo je Ustavno sodišče zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
26. 11. 2003
Vrsta odločitve:
sklep
Vrsta rešitve:
zavrženje
Dokument:
US23493
Up-769/03-4
3. 6. 2004
SKLEP
Ustavno sodišče je v postopku za preizkus ustavne pritožbe A. A., Ž. Ž., ki jo zastopa B. B., odvetnik v Z. Z., na seji senata dne 25. maja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94) sklenilo:
Ustavna pritožba A. A. zoper sklep Višjega sodišča v Ljubljani št. I Cp 1266/2002 z dne 2. 4. 2003 v zvezi s sklepom Okrajnega sodišča v Brežicah št. P 170/2001 z dne 24. 6. 2002 in z zamudno sodbo št. P 170/2001 z dne 18. 4. 2002 se zavrže.
Obrazložitev
1. Pritožnica je dne 25. 11. 2003 vložila ustavno pritožbo zoper sodno odločbo, navedeno v izreku.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Pritožnica v ustavni pritožbi ne navaja, kdaj ji je bila izpodbijana sodna odločba vročena, iz štampiljke njenega pooblaščenca na izpodbijani sodni odločbi pa izhaja, da jo je prejel dne 9. 5. 2003 oziroma najkasneje dne 21. 5. 2003, ko je bila na Vrhovno državno tožilstvo vložena pobuda za vložitev zahteve za varstvo zakonitosti. Najkasneje s tem dnem je začel teči tudi 60-dnevni rok za vložitev ustavne pritožbe zoper izpodbijano sodno odločbo. Z vložitvijo pobude za vložitev zahteve za varstvo zakonitosti upravičenega vlagatelja si pritožnica tega roka ne varuje. Ustavna pritožba, vložena dne 25. 11. 2003, je torej očitno prepozna in jo je Ustavno sodišče iz tega razloga zavrglo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega
sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger